CELEX: 62013TN0043
Language: lt
Date: 2013-01-29 00:00:00
Title: Byla T-43/13: 2013 m. sausio 29 d. pareikštas ieškinys byloje Donnici prieš Parlamentą

16.3.2013   
            
            
               LT
            
            
               Europos Sąjungos oficialusis leidinys
            
            
               C 79/31
            
         2013 m. sausio 29 d. pareikštas ieškinys byloje Donnici prieš Parlamentą
   
   (Byla T-43/13)
   2013/C 79/52
   Proceso kalba: italų
   
      Šalys
   
   
      Ieškovas: Beniamino Donnici (Castrolibero, Italija), atstovaujamas advokatų V. Vallefuoco ir J. Van Gyseghem
   
      Atsakovas: Europos Parlamentas
   
      Reikalavimai
   
   Ieškovas prašo, kad Bendrasis Teismas pripažintų rimtą Europos Parlamento padarytą pažeidimą, šiam 2007 m. gegužės 24 d. priėmus sprendimą, kuriuo ieškovui padaryta žala ir kuris vėliau panaikintas 2009 m. balandžio 30 d. Teisingumo Teismo paskelbtu sprendimu, ir dėl to įpareigoti Europos Parlamentą tinkamai atlyginti turtinę ir neturtinę žalą, kurią ieškovas patyrė ir gali patirti dėl minėto neteisėto sprendimo, kuri sudaro 1 720 470 EUR, arba mažesnę teismo nustatytą sumą. Priteisti su šia byla susijusias bylinėjimosi išlaidas, honorarus ir kitas sumas.
   
      Ieškinio pagrindai ir pagrindiniai argumentai
   
   Ieškovas šioje byloje, tas pats kaip ir bylose T-215/07 ir C-9/08 Donnici prieš Parlamentą, reikalauja kompensacijos už žalą, patirtą dėl atsakovo atsisakymo pripažinti jo kaip Europos Parlamento nario mandato, kurį vėliau panaikino Europos Sąjungos Teisingumo Teismas, galiojimą.
   Grįsdamas ieškinį ieškovas tvirtina, kad nagrinėjamu atveju įvykdytos visos teismų praktikoje nustatytos sąlygos dėl Sąjungos institucijų deliktinės atsakomybės pripažinimo, visų pirma kiek tai susiję su:
   
               —
            
            
               ginčijamų veiksmų neteisėtumu;
            
         
               —
            
            
               žalos realumu;
            
         
               —
            
            
               priežastiniu ryšiu, taip pat
            
         
               —
            
            
               Sąjungos kalte arba jos padaryto pažeidimo sunkumo laipsniu. Šiuo atžvilgiu teigiama, kad šioje byloje nagrinėjamu sprendimu atsakovas pakankamai rimtai ir akivaizdžiai pažeidė teisės normą, kuria privatiems asmenims suteikiamos teisės.